**JELGAVAS PILSĒTAS PAŠVALDĪBAS 2020.GADA 26.MARTA**

**SAISTOŠO NOTEIKUMU NR.20-11 “GROZĪJUMS JELGAVAS PILSĒTAS PAŠVALDĪBAS 2015.GADA 12.NOVEMBRA SAISTOŠAJOS NOTEIKUMOS**

**NR.15-18 “SADZĪVES ATKRITUMU APSAIMNIEKOŠANA JELGAVAS PILSĒTAS ADMINISTRATĪVAJĀ TERITORIJĀ””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums  | 2020.gada 1.jūlijā stāsies spēkā [Administratīvās atbildības likums](https://likumi.lv/ta/id/303007-administrativas-atbildibas-likums), kas paredz būtiskas izmaiņas administratīvo sodu sistēmā un administratīvo sodu piemērošanas procesā. Tā kā saskaņā ar [Administratīvās atbildības likuma](https://likumi.lv/ta/id/303007-administrativas-atbildibas-likums) [2.pantu](https://likumi.lv/ta/id/303007-administrativas-atbildibas-likums#p2) pašvaldību saistošie noteikumi, kas paredz administratīvo atbildību, ir daļa no administratīvās atbildības sistēmas, tad pašvaldībai ir jāveic saistošo noteikumu regulējuma saskaņošana ar [Administratīvās atbildības likumā](https://likumi.lv/ta/id/303007-administrativas-atbildibas-likums) ietvertajām normām.Saskaņā ar Administratīvās atbildības likuma 2.panta trešo daļu administratīvos pārkāpumus, par tiem piemērojamos sodus un amatpersonu kompetenci administratīvo pārkāpumu procesā iestādē, ievērojot šajā likumā paredzētos administratīvās atbildības pamatnoteikumus, nosaka attiecīgo nozari regulējošajos likumos vai pašvaldību saistošajos noteikumos*.*2019.gada 5.decembrī pieņemti grozījumi Atkritumu apsaimniekošanas likumā, svītrojot minētā likuma 8.pantā noteikto, ka pašvaldība saistošajos noteikumos nosaka pašvaldības pilnvarotas institūcijas un amatpersonas, kuras kontrolē saistošo noteikumu ievērošanu un ir tiesīgas sastādīt administratīvā pārkāpuma protokolu, kā arī papildinot minēto likumu ar IX.nodaļu “Administratīvie pārkāpumi atkritumu apsaimniekošanas jomā un kompetence administratīvo pārkāpumu procesā”.Ņemot vērā minēto, nepieciešams svītrot saistošo noteikumu X.nodaļu.  |
| 2. Īss projekta satura izklāsts | Ievērojot to, ka administratīvā atbildība par administratīvajiem pārkāpumiem atkritumu apsaimniekošanas jomā un kompetences sadalījums starp institūcijām, tostarp pašvaldību, administratīvā pārkāpuma procesā noteikts nozari regulējošā normatīvajā aktā, saistošajos noteikumos svītrojama X.nodaļa “Atbildība par šo noteikumu neievērošanu”. |
| 3.Informācija par plānoto projekta ietekmi uz pašvaldības budžetu | Saistošo noteikumu īstenošanas finansiālā ietekme uz pašvaldības budžetu netiek prognozēta. |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Grozījumi Saistošajos noteikumos uzņēmējdarbības vidi neietekmē. |
| 5.Informācija par plānoto projekta ietekmi uz administratīvajām procedūrām | Grozījumi Saistošajos noteikumos nemaina administratīvās procedūras pēc būtības.  |
| 6.Informācija par konsultācijām ar privātpersonām | Nav veiktas. |

Jelgavas pilsētas domes priekšsēdētājs A. Rāviņš